Hugmyndafræði í þjónustu við fólk með geðfötlun. Leiðir að auknu valdi notenda
Staða fólks með geðfötlun hefur tekið miklum breytingum á undanförnum árum í átt að auknu sjálfstæði þeirra og auknum áhrifum. Í kjölfar breyttra hugmynda og aðferða í vinnu með fólki með geðfötlun hafa verið settar fram stefnur, sáttmálar og lög þess efnis að þeim skuli tryggður jafn réttur á við aðra samfélagsþegna, þeim gert kleift að lifa sem eðlilegustu lífi og þeim veittur möguleiki á að hafa stjórn á eigin högum. Notendasamráð og valdeflandi aðferðir eru stór partur af þessum breyttu áherslum en þannig eru völd í auknu mæli flutt frá meðferðaraðilum yfir til þeirra sem þjónustuna þiggja. Segja má að notendasamráð og nálgun valdeflingar hafi skilað góðum árangri. Þó má alltaf gera betur og er mikilvægt fyrir fagmenn og aðra sem koma að velferðarþjónustu að vera meðvitað um stöðuna og leitast stöðugt við að bæta hana.
Félagsráðgjöf, Geðfatlaðir, Félagsleg þjónusta
Networked Digital Library of Theses and Dissertations